Luis Morales Reyes

**Luis Morales Reyes** (1936–2024) var katolsk erkebiskop av erkebispedømmet San Luis Potosí. 

## Liv og virke
### Prest
Luis Morales Reyes fikk en lisensiat i filosofi og teologi fra Det pavelige gregorianske universitet i Roma. Han ble ordinert til prest for bispedømmet Tacámbaro den 2. desember 1962, og arbeidet der blant annet som rådgiver for den kristne familiebevegelsen. Morales tjente senere i bispedømmets pastoralråd.

### Hjelpebiskop av Tacámbaro
Pave Paul VI utnevnte ham til hjelpebiskop av Tacámbaro og titulærbiskop av *Burca* den 8. mars 1976. Biskopen av Tacambaro, Jose Abraham Martinez Betancourt, bispeviet ham den 4. mai samme år i katedralen *San Jerónimo* i Tacámbaro de Codallos; medkonsekratorer var erkebiskop Mario Pio Gaspari, apostolisk delegat til Mexico, og Gilberto Valbuena Sánchez, apostolisk vikar i La Paz en la Baja California Sur. 

Fra 1983 til 1985 var Morales Reyes medlem av Kommisjonen for presteskapet i Den meksikanske bispekonferanse, før han ble kasserer for bispekonferansen til 1991. 
### Biskop av Tacámbaro
Pave Johannes Paul II utnevnte ham til biskop av Tacámbaro den 5. juni 1979. 
### Koadjutorbiskop av Torreón
Den 19. februar 1985 ble han utnevnt til koadjutorbiskop av Torreón og innsatt i embedet den 20. april samme år. 
### Biskop av Torreón
Etter at Fernando Romo Gutiérrez trakk seg tilbake, etterfulgte han ham som biskop av Torreón den 27. juni 1990. 

I 1996 etterfulgte han avdøde Manuel Pérez-Gil y González som visepresident for Den meksikanske bispekonferanse, og i 1997 og 2000 ble han valgt til president for en periode på tre år hver gang. 
### Erkebiskop av San Luis Potosí
Den 20. januar 1999 ble han utnevnt til erkebiskop av San Luis Potosí og innsatt den 18. mars samme år. 

Den 3. april 2012 innvilget pave Benedikt XVI den aldersbestemte avskjedssøknad sendt inn av erkebiskop Luis Morales Reyes. Han ble etterfulgt av Jesus Carlos Cabrero Romero som erkebiskop av San Luis Potosí.

Erkebiskop Morales Reyes døde 2. februar 2024, 87 år gammel.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Biskop Jose Maria Ignacio Montes de Oca y Obregón (1840-1921) *1871
* Erkebiskop Próspero María Alarcón y Sánchez de la Barquera (1827-1908) *1892
* Erkebiskop Leopoldo Ruiz y Flores (1865-1941) *1900
* Erkebiskop Pascual Díaz y Barreto S.J. (1876-1936) *1923
* Biskop Manuel Pío López Estrada (1891-1971) *1934
* Biskop José Abraham Martínez Betancourt (1903-1982) *1940
* Erkebiskop *Luis Morales Reyes* (1910-1991) *1976

## Referanser